Крулеўшчына

**Круле́ўшчына** (, ) — аграгарадок у Докшыцкім раёне Віцебскай вобласці, ля ракі Чорная. Цэнтр Крулеўшчынскага сельсавета. Каля аграгарадка чыгуначная станцыя Крулеўшчына.

## Гісторыя 
У часе будаўніцтва Балагое-Сядлецкай чыгункі (1902—1906) непадалёк ад аднайменнага засценка была ўзведзена станцыя Крулеўшчына (Крулевщина). 18 красавіка 1914 года станцыя перайменаваная ў Сеславіна (Сеславино) ў гонар генерала Аляксандра Сяславіна, удзельніка вайны 1812 года на тэрыторыі Беларусі. У 1919 годзе, пасля заняцця станцыі польскім войскам, станцыі вернута першапачатковая назва, але ў польскай версіі — Круляўшчызна («Królewszczyzna»).

Адносіліся да Докшыцкай гміны Дунілавіцкага павета. З 1939 года ў БССР. З 12 кастрычніка 1940 года — цэнтр сельсавета Докшыцкага раёна.

У Другую сусветную вайну на ст. Крулеўшчына размяшчаўся буйны нямецкі гарнізон, якія ахоўваў чыгуначны вузел і забяспечваў перавозку ваенных грузаў і войск. Станцыя была акружана сістэмай абарончых збудаванняў — дзотаў, хадоў зносін, акопаў і іншага. 17 жніўня 1943 года партызаны 1-й Антыфашысцкай брыгады штурмам авалодалі чыгуначнай станцыяй, разграмілі гарнізон, знішчылі ўсё абсталяванне станцыі, захапілі шмат зброі і боепрыпасаў.

У 1950 годзе створана Крулеўшчынская МТС (працавала да 1957 г.). З вёскай Крулеўшчына зліліся вёскі Бабічы, Стралкоўскія і Швэплі.

## Насельніцтва 
* 2010 год — 2687 чалавек
* 2004 год — 3148 чалавек . Крулеўшчынская сярэдняя школа была адкрыта ў вёсцы Крулеўшчына ў 1954 годзе па вул. Чарняхоўскага. Праектная магутнасць школы — 640 навучэнцаў. Да 1972 году там вучылася амаль 1000 вучняў. У новым будынку па вул. Палявога школа пачала працаваць з 1 верасня 1973 года. У 2006 годзе школа перайменаваная ва УА «Крулеўшчынская дзяржаўная агульнаадукацыйная сярэдняя школа Докшыцкага раёна». У 2011 годзе адбылася яшчэ адна змена ў назве, школа перайменавана ў ДУА «Крулеўшчынская сярэдняя школа Докшыцкага раёна».

## Славутасці 
* Чыгуначная станцыя (XX ст.)
* Казарма (пач. XX ст.)
* Праваслаўная Спаса-Праабражэнская капліца (1915—1916 гг.), на могілках на поўнач ад Крулеўшчыны
* Рускія вайсковыя могілкі (1915—1918 гг.), на поўнач ад Крулеўшчыны, каля Свята-Праабражэнскай капліцы
* Польскія вайсковыя могілкі (1919—1920 гг.)
* Касцёл (пабудаваны ў 1924 годзе, у 1965 годзе разабраны)
* Шараговая забудова (1-я пал. XX ст.)
* Гаспадарчая пабудова, на тэрыторыі былой в. Янушэва
* Кантора дыстанцыі пуці (1930-я гг.)
* Помнік партызанскай славы, у 1964 годзе ў гонар партызанскай баявой аперацыі пастаўлена стэла
* Касцёл Сэрца Ісуса (2-я пал. XX ст., 1994 г.), у былой спартзале
* Царква Раства Іаана Прадцечы (2002—2004 гг.)

## Вядомыя асобы 
* Мікалай Віктаравіч Мінаеў, ваенны дзеяч, генерал-маёр дацэнт.
* Кастусь Шыталь (нар. 1990) — беларускі краязнавец, журналіст, грамадскі актывіст

## Галерэя 

Файл:Бальніца Крулеўшчыны.jpg|Бальніца Крулеўшчыны
Файл:Дом у Крулеўшчыне.jpg|Дом у Крулеўшчыне
Файл:Царква Адсячэння галавы Яна Прадвесніка.jpg|Царква Адсячэння галавы Яна Прадвесніка
Файл:Дом ў закапанскім стыле.jpg|Дом у закапанскім стылі
Файл:Дом у закапанскім стылі.jpg|Дом у закапанскім стылі
Файл:Дом у "закапанскім стылі".jpg|Дом у закапанскім стылі
Файл:Прыгожые дамы у Крулеўшчына.jpg|Забудова

## Крыніцы 
## Спасылкі 
* 

Катэгорыя:Крулеўшчынскі сельсавет
Катэгорыя:Населеныя пункты Докшыцкага раёна